Βιβλιοθήκη «Άγιοι Κύριλλος και Μεθόδιος»

Η Βιβλιοθήκη «Άγιοι Κύριλλος και Μεθόδιος» (βουλγαρικά: Национална библиотека „Свети Свети Кирил и Методий“), βρίσκεται στην πρωτεύουσα Σόφια και είναι η Εθνική Βιβλιοθήκη της Βουλγαρίας.

Η βιβλιοθήκη πήρε την ονομασία της από αγίους Κύριλλο και Μεθόδιο που ήταν οι δημιουργοί του γλαγολιτικού αλφαβήτου ενώ το κυριλλικό αλφάβητο πήρε το όνομά του Κύριλλου.

Το σημερινό κτίριο της βιβλιοθήκης είναι ένα από τα μνημεία της Σόφιας. Σχεδιάστηκε από τη διάσημη ομάδα Βούλγαρων αρχιτεκτόνων Ιβάν Βασιλόφ  και Dimitur Tsolov και ολοκληρώθηκε κατά την περίοδο 1940-1953.

Ιστορία
Η Εθνική Βιβλιοθήκη "Κυρίλλου και Μεθοδίου" είναι αυτή τη στιγμή η μεγαλύτερη δημόσια βιβλιοθήκη της Βουλγαρίας και το παλιότερο πολιτιστικό ίδρυμα μετά την απελευθέρωση της χώρας, ενώ φιλοξενεί επίσης μια από τις πλουσιότερες συλλογές οθωμανικών αρχείων.

Το 1878, ο Μιχαήλ Μπομποτίνοφ, εκπαιδευτικός και γραμματέας του Δημοτικού Συμβουλίου της Σόφιας, πρότεινε τη δημιουργία μιας δημόσιας βιβλιοθήκης για την ανάγκη πολιτιστικής και εκπαιδευτικής ανάπτυξης της  Σόφιας. Στη συνέχεια, η βιβλιοθήκη εξοπλίστηκε και άνοιξε το 1878 και τελικά μετακόμισε  στο δικό της κτίριο το 1900. Το 1939 άρχισε η κατασκευή ενός νέου κτιρίου, αλλά δυστυχώς το 1944 το νέο και το παλιό κτίριο καταστράφηκαν από βομβαρδισμούς στη Σόφια. Το 1953, η Εθνική Βιβλιοθήκη εγκαινίασε το νέο της κτίριο με το όνομα «Βασίλ Κολάροφ». Από  το 1963 η βιβλιοθήκη μετονομάστηκε από «Βασίλ Κολάροφ» σε Βιβλιοθήκη «Άγιοι Κύριλλος και Μεθόδιος» .

Συλλογές
Οι κύριοι στόχοι της Εθνικής Βιβλιοθήκης από τη δημιουργία της, ήταν η  συγκέντρωση χειρογράφων, παλαιών έντυπων βιβλίων  και βιβλία στη βουλγαρική γλώσσα ή από Βούλγαρους συγγραφείς γραμμένα σε ξένη γλώσσα. Αργότερα δημιουργήθηκε η συλλογή σλαβικών και ξενόγλωσσων χειρογράφων. Οι πρώτες καταχωρίσεις ήταν από πλούσιες ιδιωτικές βιβλιοθήκες του ιστορικού Μαρίν Στογιάνοφ και του ποιητή Πέτκο Σλαβέικοφ, καθώς και συλλογές από διάφορες εκκλησίες και μοναστήρια. Στην Εθνική Βιβλιοθήκη έχουν δημιουργηθεί δύο συλλογές - αποτελούμενες αντίστοιχα από βουλγαρικά και ανατολικά έντυπα. Από την ίδρυση της η Βιβλιοθήκη λειτουργεί σαν ιστορικό αρχείο.

Σλαβονικές γραφές, μια συλλογή με πάνω από 1.700 πρωτότυπα χειρόγραφα που χρονολογούνται από τον 11ο έως τον 19ο αιώνα.
Ελληνικές και Ξένες Γραφές, περίπου 200 χειρόγραφα από τον 9ο  έως 19ο  αι.
Ανατολικές Γραφές, περιέχουν περίπου 3.100 αραβικά, 500 οθωμανικά και 150 περσικά χειρόγραφα που χρονολογούνται από τον 11ο έως τον 19ο αι.
Διάφορα αρχεία,  οθωμανικά, αραβικά και περσικά καταχωρηθήκαν στη Συλλογή των Ανατολικών Αρχείων και των Νεώτερων Τουρκικών Αρχείων μαζί με 328 ανεξάρτητα αρχεία που ταξινομήθηκαν με γεωγραφικά κριτήρια, και καλύπτουν μια περίοδο από τον 15ο έως το πρώτο τέταρτο του 20ού αιώνα.
Παλιά έντυπα αρχεία, σπάνια και πολύτιμα τεκμήρια, μια συλλογή με  περίπου 30.000 τόμων βιβλίων σε παλαιά εκκλησιαστική σλαβονική, βουλγαρική και ξένες γλώσσες, που καλύπτει μια περίοδο από τον 15ο έως τον 20ο αιώνα, καθώς και μια συλλογή του βουλγαρικού αναγεννησιακού τύπου από την περίοδο πριν του 1878.
Βουλγαρικό ιστορικό αρχείο με πάνω από 1,5 εκατομμύρια έντυπα  από  700 διαφορετικά αρχεία που καλύπτουν το έργο Βούλγαρων επαναστατών και διαφόρων άλλων προσωπικοτήτων από τον 18ο έως τις αρχές του 20ου αιώνα.
Πορτρέτα και φωτογραφίες, μια συλλογή με περισσότερες από 80.000 φωτογραφίες και εικονογραφήσεις.

Εξωτερικοί σύνδεσμοι 
 Official website

Δείτε επίσης  
 Κατάλογος μεγαλύτερων βιβλιοθηκών
 Βουλγαρία
 Σόφια

Παραπομπές

Βιβλιοθήκες στη Βουλγαρία 
Β